Бразилия

Бразилия (Португаллыы: Brasil), официаллык Бразилия Федератив Республиката (Португаллыы: República Federativa do Brasil) диэн Соҕуруу Америка иэнинэн ордук улахан уонна киһитин ахсаанынан элбэх дьонноох дойду. Аан дойду үрдүнэн ордук элбэх португал тылынан саҥарааччы баар.

Бразилия илин өттүгэр Атлантик океан баар. Дойдулуун кирбиилэhэллэр Венесуэла, Суринам, Гайана уонна Француз Гуианата хоту; Колумбия хотугулуу арҕаа; Боливия уонна Перу арҕаа; Аргентина уонна Парагуай соҕуруулуу арҕаа уонна Уругуай соҕуруу. Бразилия Атлантик океаҥҥа хас да архипелагтаах.

Бразилия 1500 с. ыла Португалия колонията этэ. 1822 с. көҥүл Бразилия империята буолбута, 1889 сылтан бүгүҥҥээҥҥи дылы республика. Бикамераллык система (билигин Конгресс) 1824 с. ылыллыбыт бастакы конституцияттан ыла баар. Конституциянан Бразилия 26 иллэр, федерал эргин уонна муниципалитеттар унияларыттан турар федерал республика. 

Бразилия экономиката аан дойду биржаларын маркеттарын көрдөрүүлэринэн онус уонна атыылаhар кыаҕынан тохсус миэстэҕэ турар. Бразилия Холбоhуктаах Нациялар, Соҕуруу Америка нацияларын униятын уонна Португал тыллаах дойдулар түмсүүлэрин кыттааччылара.

 Дойду бэлиэ күннэрэ 
 Муус устар 22 — Бразилия аһыллыбыт күнэ
 Ыам ыйын 13 — Претос Велхос бэстибээл — 1888 сыллаахха дойдуга кулуттааһыны суох гыммыт "Көмүс сокуон" () ылыллыбыт күнэ
 Бэс ыйын 12 — Тапталлаахтар күннэрэ Про День влюблённых в Бразилии - Мир праздников 

 От ыйын 2, Баия штаат — Штаат күнэ.

 Атырдьах ыйын 25 — Саллаат күнэ ()
 Балаҕан ыйын 7 — Тутулуга суох буолуу күнэ (Португалияттан, 1822)
 Балаҕан ыйын 21 — Мас олордуу күнэ

 Алтынньы 12 — Оҕо күнэ
 Алтынньы 15 — Учуутал күнэ.
 Алтынньы 23 — Авиатор күнэ
 Алтынньы 31 — Сачи күнэ (Бразилия култууратын уонна фольклорун күнэ) "Америка Хеллоуинын" оннугар олохтообуттар

 Сэтинньи 15 — Өрөспүүбүлүкэ биллэриллибит күнэ.
 Сэтинньи 19 — Былаах күнэ
 Сэтинньи 20 — Харалары билинии күнэ (Dia da consciência negra)

 Ахсынньы 13 — Моряк күнэ

Категория:Соҕуруу Америка дойдулара